Bhagavata-Purana

Bhāgavata purāṇa (sanskrit; devanāgarī: भागवतपुराण), også kalt bhāgavata, śrīmad bhāgavatam og śrīmad bhāgavata mahāpurāṇa, er en av de atten mahāpurāṇaene i hinduismen. 

Teksten består av 12 bøker (skandhas eller cantoer) med 335 kapitler (adhyayas) og 18 000 vers.Barbara Holdrege (2015), Bhakti and Embodiment, Routledge, , pages 109–110Richard Thompson (2007), The Cosmology of the Bhagavata Purana 'Mysteries of the Sacred Universe', Motilal Banarsidass,  Den tiende boken (omkring 4 000 vers), er den mest populære og har blitt studert mest. Bhāgavata purāṇa var den første purāṇa som ble oversatt til et europeisk språk. En fransk oversettelse av en tamilsk versjon ble utgitt i 1788 og introduserte mange europeere for hinduismen og hinduistisk kultur i kolonitiden i det 18. århundre.Bhakti Yoga: Tales and Teachings from the Bhagavata Purana by Edwin F. Bryant (2017, selections of verses and commentary), side 111-113Jean Filliozat (1968), Tamil Studies in French Indology, in Tamil Studies Abroad, Xavier S Thani Nayagam, pages 1–14 Bhāgavata purāṇa blir noen ganger presentert som «den femte veda», en påberopelse av ærestittel som også kreves for andre hinduistiske tekster.

Hovedtema i puranaen er å «gi en samlet fremstilling av mytologien rundt guden Vishnu». Teksten er en instruksjon i et hellig liv; hvordan man gjennom bhakti (hengivelse) kan oppnå moksha (frihet, eller frelse).  «Særlig har den 10. boken, som omhandler Krishna, inspirert senere bhakti-diktning på folkespråkene».To sitat fra Per Kværne og Kari Vogt. Religionsleksikon. Cappelen akademisk forlag, 2002

Teksten er vanligvis datert til ca 900/1000, men består som de fleste puranaene av tekst som er utformet gjennom lang tid. 

 På norsk 
 Et lite utdrag om Krishnas barndom og ungdom er oversatt og publisert på norsk i antologien Bhagavadgita og andre hinduistiske skrifter i serien Verdens Hellige Skrifter; nr 3. Bokklubben, 2001.
 Et avsnitt om yoga er oversatt og publisert på norsk i antologien Yoga i serien Verdens Hellige Skrifter; nr 23. Bokklubben, 2004.

 Referanser 

Kategori:Puranaene
Kategori:1788 i Frankrike
Kategori:Bokserien Verdens hellige skrifter